Тақырыбы: «Отбасы – өмірдің мәні»
Мақсаты: Оқушылардың отбасы, адамның отбасындағы алатын орны  туралы түсінік беру, оқушылардың ойлау дағдысын қалыптастыру. Жүйелі сөйлеуге үйрету. Балаларды сыйластыққа, мейірімділікке, татулыққа, қамқорлыққа тәрбиелеу
Әдісі: сұрақ-жауап, баяндау, сөзжұмбақ, тірек сызба, топтастыру  стратегиясы,  

Пәнаралық байланыс: музыка пәні, өмірмен байланыс
Көрнекілігі: отбасы мүшелерінің суреттері, ноутбук
Барысы: І. Кіріспе /мұғалім сөзі/
· Адамға өмірде ең қымбаты – отбасы. Отбасында сүйіспеншілік, сыйластық, татулық, бауырмалдық болғанда бірлік болады. Бір-бірін аялап, кешіре, түсіне білгенде отбасы берік болады.

ІІ. Негізгі бөлім.  
а) «Тіл дамыту, ой дамыту»
· Компьютер арқылы отбасына байланысты сурет  көрсетіп, жаңа сабақтың  тақырыбын ашу
· «Отбасы»  сөзін топтастыру                                                   
                                                       сүйіспеншілікті сезінуге үйретеді
                                                       жақсылыққа жетелейді

ОТБАСЫ

                                                       еңбектенуге, білім алуға көмектеседі

                                                       үлкендерді құрметтеуге, кішілерге қамқор болуға тәрбиелейді

ә) Суреттермен жұмыс
Сұрақ-жауап әдісі. «Ойланбай жауап бер»
Компьютер арқылы отбасына байланысты суреттер көрсетіп, оқушыларды сөйлету.
1. Өз отбасыңда кімдер барын айт.

2. Ата-анаңнан басқа үлкендер болса, олардың кімдер екенін айт.

3. Отбасыңа сенің қандай көмегің бар?
б) Ойын «Менің отбасым»
- Төрге кімді отырғызар едіңдер?

- Есік жаққа кім отырады?

- Қонақ келсе қайда отырады?  –деген сұрақтар қоя отырып, әңгіме құрастыру.
в) Елестету /баяу музыка жүріп тұрады/
Бір сәт көзімізді жұмып, әрқайсымыз  өз отбасымызды көз алдымызға елестетейік. Енді әрқайсымыз  өз отбасымыздағы  адамдарға жақсы тілегімізді іштей айтайық. Сәл тыныштықтан соң, көзімізді ашайық.

- Отбасыларыңды елестеткен сәтте қандай жағдайда болдыңдар?

- Оларға қандай жақсы тілек тіледіңдер?

- Үйлеріңе барғыларың келе ме?
- Кімді сағындыңдар?                                                            
ІІІ.  Қорытынды.  «Жүрек жылуы » шеңбері
(Оқушыларға жұлдызшалар тарату. Жұлдызшалардың түр-түсін түсіндіру)

Атасын жақсы көретіндер – қоңыр, әжесін  жақсы көретіндер – сары,    
әкесін жақсы көретіндер – жасыл, анасын  жақсы көретіндер – қызғылт,
ағасын, інісін   жақсы көретіндер – көк, апасын, қарындасын  жақсы  көретіндер – қызыл  жұлдызшаларды алыңдар.
Олай  болса  «Біз бәріңізді  жақсы көреміз. Отбасымыз аман болсын!» деген тілек  айтайық.

(Оқушылар  тілек  айтып, жұлдызшалардан  шашу шашады)

